ናይ ኩሊት ጸገም ካብ ዘጋጥመኒ ክልተ ዓመት ኮይኑ ኣሎ። ናይ ዳያሊስስ ተሓካማይ እየ። ኣብ ሰሙን ክልተ ጊዜ ካብ ሰለስተ ክሳብ ኣርባዕተ ሰዓታት ዝወስድ ሕክምና እገብር። ብሓፈሽኡ እቲ ሕማም ብዙሕ ሕልኽላኻት እዩ ዝፈጥር። ክሳብ ንሓንጎል ጉድኣት የብጽሕ እዩ። ኣነ ዕድለኛ'የ። ሓንጎለይ ኣይተተንክፈን። ኣብ ሕክምና ደቂሰ እንከለኹ፡ አንብብ እምህር። ከምኡ እናገበርኩ ከኣ ቁምነገር እገብር። ናይ ዳያሊሲስ እቲ ኣሸጋሪ ነገር ናብ ሕክምና ምምልላስ ስለዘሎ ናይ መጉዓዝያ ጉዳይ እዩ። ብሩኻት ዝሕግዙኒ ሰባት ኣለው፡ ኣብቲ ክፍሊት ከኣ ኣብ ልዕሊ'ቲ ናይ መንግስቲ ሓገዝ፡ ብዙሓት ሰባት ሕቖ ዝኾኑኒ ኣለው። በዚ ኣጋጣሚ ከመስግኖም እደሊ። ምንጪ ስእሊ, AW ኩሊቱ ክልግሰልኩም ፍቓደኛ ዝኾነ ሰብ ነይሩ ግና ንስኹም ከም ዝኣበኹም'ውን ሰሚዐ፡ እንታይ እዩ እቲ ምኽንያት?
